
Paul Kerese tänav lõik 6 maaüksuse Narva linna 

munitsipaalomandisse taotlemine ja maaüksusele 

katastriüksuse sihtotstarbe määramine 
Narva Linnavalitsus otsustab:

1. Taotleda Narva Linnavolikogu ees otsuse “ Paul Kerese tänav lõik 6 maaüksuse Narva linna munitsipaalomandisse taotlemine ja maaüksusele katastriüksuse sihtotstarbe määramine” vastuvõtmist.
2. Volitada Arhitektuuri ja Linnaplaneerimise Ameti peaarhitekti direktori ülesannetes 

    Peeter Tambut nimetatud küsimust ette kandma Narva Linnavolikogus.

     Tarmo Tammiste
                        

     Linnapea                                           Ants Liimets

                                                               Linnasekretär

Paul Kerese tänav lõik 6 maaüksuse Narva linna
munitsipaalomandisse taotlemine ja maaüksusele

katastriüksuse sihtotstarbe määramine 
1. Asjaolud ja menetluse käik 
Olemasoleva tänavarajatise (osa Paul Kerese tänavast) teenindamiseks moodustatakse Paul Kerese tänav lõik 6 maaüksus ligikaudse pindalaga 9 300 m2. Narva linna üldplaneeringu kohaselt on antud maade sihtotstarve transpordimaa.

Linna administratiivpiirides asuvad tänavarajatised on Narva linna omandis (Narva linnale üleantud 11.12.1992.a Riigivara munitsipaalomandisse andmise aktiga nr 17/504). Narva Linnavolikogu 23.12.2005.a otsusega nr 235 on kinnitatud  olemasolevate linna teede ja tänavate nimekiri. Paul Kerese tänav on ka ülalmainitud  nimekirjas. 
Paul Kerese tänav lõik 6 maaüksuse piiride ettepanek on 01.12.2010.a kooskõlastatud Ida-Viru maavanema poolt.
Vastavalt Vabariigi Valitsuse 23.10.2008 määruse nr 155 „Katastriüksuse sihtotstarvete liigid ja nende määramise kord” § 4 punktile 3 kohalik omavalitsus võtab vastu katastriüksuse sihtotstarbe määramise otsuse.

Vabariigi Valitsuse 02.06.2006.a määruse „Maa munitsipaalomandisse andmise kord“ § 6 lõige 1 kohaselt kohaliku omavalitsuse volikogu vastava otsuse alusel koostatud maa munitsipaalomandisse andmise taotluse esitab linnavalitsus maa munitsipaalomandisse andmise otsustajale.
2. Õiguslikud alused
2.1 Kohaliku omavalitsuse korralduse seaduse § 22 lõike 1 punkti 37  kohaselt kuuluvad volikogu  ainupädevusse muud seadusega antud küsimused.

2.2 Maareformi seaduse § 25 lõige 1 sätestab, et munitsipaalomandisse antakse tasuta Maareformi  seaduse paragrahvis 28 nimetatud maa. 

2.3 Maareformi seaduse § 28 lõike 1 punkti 1 kohaselt antakse linna omandisse munitsipaalomandisse  jäävate  hoonete ja rajatiste alune ning neid teenindav maa.

2.4 Juhindudes Teeseaduse § 3, Maakatastriseaduse § 18 lõikest 6, Vabariigi Valitsuse 02.06.2006.a määrusest nr 133 “Maa munitsipaalomandisse andmise kord”, Vabariigi Valitsuse 23.10.2008 määrusest 
nr 155 „Katastriüksuse sihtotstarvete liigid ja nende määramise kord” ning Narva Linnavolikogu 28.11.2001.a määrusega nr 92/49 kehtestatud linna üldplaneeringust.
3. Otsus
3.1. Taotleda Narva linna munitsipaalomandisse Paul Kerese tänav lõik 6 maaüksus (lisa 1), ligikaudse pindalaga 9 300 m2
3.2. Määrata taotletavale Paul Kerese tänav lõik 6 maaüksusele katastriüksuse sihtotstarbeks 
transpordimaa (007;L)
4. Rakendussätted
4.1 Linnavalitsusel esitada maavanemale punktis 3.1  nimetatud  maa munitsipaliseerimiseks taotlus koos kõigi vajalike lisamaterjalidega.

4.2 Maavanema jaatava vastuse korral moodustada Linnavalitsusel punktis 3.1 nimetatud katastriüksus ja kinnitada piirid ning esitada katastritoimik registreerimiseks Maa-ameti Ida-Viru katastribüroosse.
4.3 Otsus jõustub teatavakstegemisest.

4.4 Otsust on õigus vaidlustada Tartu Halduskohtu Jõhvi Kohtumajas 30 päeva jooksul alates jõustumisest.
Mihhail Stalnuhhin
Linnavolikogu esimees

